2021 se Simola Hillclimb is onderweg!Die Simola Hillclimb-tydren vind dié naweek in Knysna plaas. Vir die 11de keer is die fantastiese Simola Hillclimb in Knysna uiteindelik onderweg. Weens die Covid-19‑pandemie is dié tydren verlede jaar noodgedwonge twee keer uitgestel en vind dit vandeesmaand weer vir die eerste keer sedert 2019 plaas. André Bezuidenhout en sy Gould GR55-enkelsitplek-renmotor is die huidige rekordhouer, met ŉ tyd van 35.528 sekondes teen die bult op. Dié tyd is in 2018 opgestel. Die finale ronde vir die veteraanmotorkategorie vind vandag (Vrydag) plaas en Saterdag is die uitdunronde vir King of the Hill. Sondag is die finale ronde om die algehele wenner te kies. Tydens Vrydag se tydrenne is daar ŉ reuseverskeidenheid motors, van MINI’s tot F1 motors, te sien. Suzuki neem ook deel met sy spiksplinternuwe 2021 Suzuki Hyabusa, die enigste een in die land. Hulle vertrou vir AJ Venter met die sleutels. Om saam te kyk, gaan gerus na https://www.speedfestival.co.za/live-streaming/ Hier is ŉ lys van renjaers wat Vrydag deelneem: